Pozdravljeni,

še vedno me lahko pokličete na Viber, WhatsApp na številko 041 320 910, pon, tor, čet, pet med 10. in 11. uro. Straši mi lahko pišete na elektronsko pošto: lara.brun@os-franaerjavca.si

Pošiljam delo na daljavo za prihajajoči teden.

**ponedeljek, 25.5.**

V UČ. str. 144 reši naloge 4 a, b, č in 5. naloga. Pri 4. nalogi uporabi znanje o enakokrakih trapezih.

**torek, 26.5.**

V naslednjih urah boš izvedel kaj je paralelogram in kakšne so njegove lasnosti, kako ga načrtujemo in kakšne posebne primere paralelogramov poznamo.

Obdelali boste snov v UČ str. 145. V brezčrtni zvezek zapišite z rdečim pisalom naslov: Paralelogram

Razlaga: Iz barvanega papirja izrežite paralelogram. Kako? Dvakrat zarežite po dveh poševnih vodoravnih vzporednicah in nato postopek ponovite še navpično. Glej slika v učbeniku. Prilepite ga v zvezek.

Zapišite z rdečim: Paralelogram je štirikotnik, ki ima dva para vzporednih stranic.

Nariši poljuben paralelogram. Označi oglišča, kote, poveži oglišči A in C to je diagonala e, poveži oglišči B in D to je diagonala f. Nariši višino va, ki je pravokotna razdalja med stranicama a in c in višino vb , ki je pravokotna razdalja med stranico b in d.

Kot v UČ zapiši in označi:

A, B, C, D so oglišča

a, b, c, d so stranice (a ≅ c, b ≅ d)

α, β, γ, δ so notranji koti paralelograma (α ≅ γ, β ≅ δ )

e, f sta diagonali, presečišče diagonal označite s točko S

va višina paralelograma na stranico a

vb višina paralelograma na stranico b

Zapišite:

Lastnosti paralelograma:

* Nasprotni stranici sta skladni
* Nasprotna kota sta skladna
* Kota ob isti stranici sta suplementarna (skupaj merita 180°)

α + β = 180° β + γ = 180° γ + δ = 180° α + δ = 180°

* Diagonali e in f se razpolavljata. Je središčno simetričen lik s središčem simetrije v presečišču diagonal

V UČ. str. 149 reši naloge 1, 2.

**četrtek, 28.5.**

Paralelograme delimo glede na notranje kote in dolžine stranic.

Iz UČ str. 146 preriši sliko zgoraj: paralelogram, pravokotnik, romb, kvadrat ter zapiši značilnosti.

Paralelogram si že spoznal ravno tako pravokotnik in kvadrat.

Kaj pa je romb? Podoben je paralelogramu, le da ima vse stranice enako dolge, ki so paroma vzporedne.

Zopet nariši vse 4 like in razišči ali so osno ali središčno somerni (slika spodaj).

Reši nalog 7 v UČ str. 149.

**petek, 29.5.**

Danes boš spoznal, kako načrtamo paralelograme.

Razlaga in zapis v zvezek:

Pri načrtovanju paralelogramov izkoristimo vzporednost stranic. Potrebujemo različno število podatkov, odvisno od vrste paralelograma:

1. Poševni paralelogram: potrebujemo 3 podatke
2. Poševni enakostranični paralelogram (romb): potrebujemo 2 podatka
3. Pravokotnik: potrebujemo 2 podatka
4. Kvadrat: potrebujemo 1 podatek

Prepiši in nariši rešena primera 1, 2 na str. 147 v UČ.

Prepiši podatke, nariši skico, obkroži podane podatke, načrtaj paralelogram (pomagaj si s potekom načrtovanja – rešitev).

Želim vam veliko pozitivne energije in srečno. Še malo pa bo konec šolskega leta.

Lara Brun